open-index/open-wikipedia-markdown huggingface dataset:
ইসলাম অ্যান্ড ধিমিট্যুড

***"ইসলাম অ্যান্ড ধিমিট্যুড: হোয়ার সিভিলাইজেশনস কোলাইড*** " ব্যাট ইয়োরের লেখা একটি বই।

## অভ্যর্থনা
ওকলাহোমা বিশ্ববিদ্যালয়ের ইহুদি ইতিহাসের অধ্যাপক নরম্যান এ. স্টিলম্যান, ইসরায়েল স্টাডিজ ফোরামের জন্য তার পর্যালোচনায় বলেছেন

: "ব্যাট ইয়োরের মতে, ধিমিট্যুড নিজেই একটি সভ্যতা, যাকে তিনি "নির্দিষ্ট এবং কাঠামোগত গঠন অনুসারে ও সময়কাল অনুসারে বিকশিত আইন, ঐতিহ্য এবং সংস্কৃতির একটি বিস্তৃত ব্যবস্থা" হিসেবে সংজ্ঞায়িত করেন। যা এর একজাতীয়তা, আচরণগত ধরন এবং তাদের প্রচার বজায় রাখে।" "তিনি যুক্তি দেন যে ধিমিট্যুড কেবল একটি সভ্যতা নয়, বরং এটি অমুসলিম জনগণের নিজস্ব মানসিকতা এবং আচরণের ধরন। ... তার পূর্ববর্তী বইগুলোর মতো, এটিও প্রচুর প্রমাণ উপস্থাপন করে এবং কিছু খুব বৈধ বিষয় তুলে ধরে, কিন্তু আবারও, তার পূর্ববর্তী প্রচেষ্টার মতো, এর উপাদানগুলোরতে এত একতরফাভাবে নির্বাচনী, এত অতি সরলীকৃত, এবং এর পাশাপাশি তার বাগ্মীতা এত অতিরঞ্জিত ও বিদ্বেষপূর্ণ যে তার যুক্তিগুলোতে যা কিছু যোগ্যতা ছিল তা বিতর্কের প্রবণতা দ্বারা সম্পূর্ণরূপে ঢেকে যায়।" 

## মন্তব্য


## আরও পড়া

* 
* 
*  
*  
* 

## বহিঃসংযোগ

* '''ধিমিট্যুড''' ওয়েবসাইটটি ব্যাট ইওর দ্বারা পরিচালিত।

বিষয়শ্রেণী:ইসলাম ও অন্যান্য ধর্ম
বিষয়শ্রেণী:ইসলামের সমালোচনামূলক বই
বিষয়শ্রেণী:২০০১-এর অ-কল্পকাহিনী বই
শায়খ ফাতি আল-মাওসিলির মাজার

**শায়খ ফাতি আল-মাওসিলির মাজার** ( আরবি : مرقد فتحي الموصلي) ইরাকের মসুলে অবস্থিত একটি ধর্মীয় স্থাপনা। এই স্থাপনায় একটি আধুনিক মসজিদ এবং একটি নবম শতাব্দীর সমাধিসৌধ রয়েছে।  এখানে একজন তপস্বী এবং হাদিস প্রণেতা আল-ফাতহ আল-মাওসিলির দেহাবশেষ সমাহিত করা হয়েছে। স্থাপনার বর্তমান দুটি ভবন আধুনিক। ২০১৪ সালে ইসলামিক স্টেট অফ ইরাক অ্যান্ড দ্য লেভান্ট ভবনটি  ভেঙে ফেলে। পরে ভবনগুলো ব্যাপকভাবে পুনর্নির্মাণ করা হয়।

## ইতিহাস
সেলজুকদের সময়, ৮৩৫ সালে আল-ফাতি আল-মাওসিলির কবরের উপরে এই সমাধিসৌধটি নির্মিত হয়েছিল। এটি বহুবার সংস্কার করা হয়েছে। এর মধ্যে ১৭৬০ সালে পুরোপুরি পুনর্নির্মাণ করা হয়। ২০০১ সালে একজন ধনী ব্যবসায়ী, সৈয়দ গান্নেম আল-দাব্বাগ, মাজারের পাশে একটি নতুন মসজিদ প্রতিষ্ঠা করেন। একই বছর মাজারটিও সংস্কার করা হয়েছিল।

২০১৪ সালে, ইসলামিক স্টেট অফ ইরাক অ্যান্ড দ্য লেভান্ট মসুল শহর দখল করে এবং শহরের ঐতিহাসিক মাজারগুলি ভেঙে ফেলার নির্দেশ দেয়। স্থানীয় বাসিন্দারা সমাধিস্থলটি রক্ষা করার চেষ্টা করেছিল। কিন্তু সন্ত্রাসীরা রাতের বেলা ফিরে এসে এটি ধ্বংস করে দেয়। ফাতহি আল-মাওসিলির মাজারটি বুলডোজার দিয়ে ভেঙে ফেলা হয় এবং পরে মসজিদটিও ধ্বংস করা হয়।

২০২১ সালে মাজার ও মসজিদের পুনর্নির্মাণ কাজ শুরু হয়। ২০২২ সালে এটির কাজ পুরোপুরি শেষ হয়। নতুন স্থাপত্যশৈলীতে নির্মিত মাজারটির দরজা ২০২২ সালে আনুষ্ঠানিকভাবে খুলে দেওয়া হয়।

## স্থাপত্য

### ধ্বংসের আগে (৮৩৫ - ২০১৪)
শেখ ফাতির সমাধিসৌধটি একটি কক্ষ নিয়ে গঠিত। সিঁড়ি দিয়ে সমাধিসৌধের মাটির নিচে যাওয়া যায়। এখানে আল-ফাতহ আল-মাওসিলির কবর রয়েছে। সমাধিসৌধের উপরে সেলজুক আমলের একটি খাঁজকাটা গম্বুজ ছিল। মাজারে সেলজুক আমলের কয়েকটি খাঁজও ছিল।

মসজিদের নামাজকক্ষটি ঘনক আকৃতির চতুর্ভুজাকার স্তম্ভ দ্বারা গঠিত। সেখানে মার্বেল খচিত সমতল মিহরাব ছিল। এছাড়া নামাজকক্ষে  কুরআনের আয়াত খোদাই করা ছিল।  মসজিদটির শীর্ষে একটি মাত্র বৃত্তাকার গম্বুজ রয়েছে।

### পুনর্গঠনের পর (২০২২)
নতুন মসজিদ ও মাজার উভয়ই একই ধরনের নকশায় তৈরি করা হয়েছে। প্রতিটি ভবনের উপরে একটি করে উঁচু গম্বুজ রয়েছে। শায়খ ফাতহির কবর তার মাজারের গম্বুজের নিচে অবস্থিত। এখানে তার কবরের উপরে একটি সিমেন্টের সমাধিফলক দেখা যায়।

## তথ্যসূত্র

বিষয়শ্রেণী:ইরাকের সমাধি
বিষয়শ্রেণী:ইরাকের প্রত্নতত্ত্ব
বিষয়শ্রেণী:মসুলে মসজিদ
আনাঘা জে কোলাথ

**অনঘা জে. কোলাথ** একজন মালয়ালম ভাষার কবি, যিনি কেরালা, ভারতের অন্তর্গত। ২০২২ সালে তিনি সাহিত্য অকাদেমির যুব পুরস্কার লাভ করেন।

## জীবনী
অনঘা জে. কলাথ ১৯৯৪ সালে কেরালার কোট্টায়ম জেলার পলা অঞ্চলের কলাথ পরিবারে জন্মগ্রহণ করেন। তিনি কে. এন. জয়চন্দ্রন (একজন ব্যাংক কর্মকর্তা) ও পি. জি. শ্যামলাদেবী (একজন অবসরপ্রাপ্ত স্কুল শিক্ষিকা) দম্পতির সর্বকনিষ্ঠ কন্যা। তাঁর দুই বোন, অঞ্জনা এবং অর্চনা।

তিনি পলা শক্তিভিলাসম এন.এস.এস. স্কুল থেকে প্রাথমিক শিক্ষা সম্পন্ন করেন। এরপর কিতাঙ্গুর এন.এস.এস.এইচ.এস.এস. থেকে উচ্চমাধ্যমিক পাস করেন। তিরুবনন্তপুরমের গভর্নমেন্ট উইমেন্স কলেজ থেকে ইংরেজি সাহিত্যে স্নাতক এবং চাঙ্গানাসেরি কলেজ থেকে স্নাতকোত্তর ডিগ্রি অর্জন করেন। পরবর্তীতে স্কুল অফ লেটারস-এ মালয়ালম ভাষা ও সাহিত্যে মাস্টার্স সম্পন্ন করেন।

## সাহিত্যজীবন
অনঘা দ্বিতীয় শ্রেণিতে পড়ার সময় প্রথম কবিতা লেখেন। তিনি কেবল কবিতা লিখতেই দক্ষ নন, আবৃত্তিতেও সমান পারদর্শী। ছোটবেলা থেকেই গুরুবায়ূর দেবস্বম আয়োজিত নারায়ণীয়ম ও পুন্থানম আবৃত্তি প্রতিযোগিতায় অংশগ্রহণ করেছেন। ২০১৩ সালে তিনি গুরুবায়ূর মন্দির থেকে "সুবর্ণ মুদ্রা" (Golden Seal) লাভ করেন। এছাড়াও একটি শীর্ষস্থানীয় মালয়ালম টিভি চ্যানেলে আয়োজিত কবিতা আবৃত্তি প্রতিযোগিতায় তৃতীয় স্থান অর্জন করেন।

## গ্রন্থসমূহ
কবি কে. জয়কুমার অনঘাকে তাঁর কবিতাগুলি সংকলন করে প্রকাশ করতে উৎসাহিত করেন এবং প্রয়োজনীয় সহায়তা প্রদান করেন। তাঁর প্রথম কাব্যগ্রন্থ *নজান অরিঞ্জা কাদাল* ২০১৪ সালে প্রকাশিত হয়, যাতে প্রায় ৩০টি কবিতা অন্তর্ভুক্ত। *কাব্যমৃতম* নামে তাঁর আবৃত্তিকৃত কবিতার একটি সিডিও প্রকাশিত হয়েছে, যাতে ৫১টি কবিতা রয়েছে। ২০২০ সালে সাহিত্য অকাদেমির অনলাইন *কবিয়রঙ্গ* (কবিতা আলোচনার প্ল্যাটফর্ম)-এর জন্য তিনি নির্বাচিত হন।

কবিতার পাশাপাশি, অনঘা গল্প ও প্রবন্ধও বিভিন্ন পত্রিকা ও অনলাইন মাধ্যমে লেখেন।

## পুরস্কার ও সম্মাননা
অনঘা বিভিন্ন পুরস্কারে ভূষিত হয়েছেন, যার মধ্যে রয়েছে আকাশবাণী যুববাণী সেরা কবিতা পুরস্কার (২০১৪), আংকনম কবিতা পুরস্কার (২০১৪), কলেজ ছাত্র-ছাত্রীদের জন্য কে. এম. শুকুমারন স্মারক পুরস্কার (২০১৪) এবং পুনলুর বালান কবিতা পুরস্কার (২০২০)। ২০২২ সালে তিনি তাঁর কাব্যগ্রন্থ *মেঝুকুথিরিক্কু স্বান্থম থীপ্পেট্টি*-এর জন্য সাহিত্য অকাদেমি যুব পুরস্কার লাভ করেন।

## সূত্র

বিষয়শ্রেণী:১৯৯৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মালয়ালি ব্যক্তি
বিষয়শ্রেণী:কেরালার কোট্টায়ম জেলার ব্যক্তি
বিষয়শ্রেণী:পালা, কেরালার ব্যক্তি
বিষয়শ্রেণী:কেরলের কবি
বিষয়শ্রেণী:কেরলের লেখিকা
বিষয়শ্রেণী:মালয়ালম কবি
বিষয়শ্রেণী:ভারতীয় নারী কবি
বিষয়শ্রেণী:২১শ শতাব্দীর ভারতীয় কবি
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:সাহিত্য অকাদেমি যুব পুরস্কারপ্রাপ্ত ব্যক্তি
পারো আনন্দ

**পারো আনন্দ** হলেন একজন ভারতীয় লেখক, যিনি শিশু, যুবক এবং প্রাপ্তবয়স্কদের জন্য উপন্যাস, ছোটগল্প ও নাটক লেখেন। তিনি ২০১৭ সালে সাহিত্য একাডেমি বাল সাহিত্য পুরস্কার লাভ করেন তাঁর সংকলন *ওয়াইল্ড চাইল্ড অ্যান্ড আদার স্টোরিজ (বর্তমানে *"লাইক স্মোক: ২০ টিনস ২০ স্টোরিজ"* নামে প্রকাশিত)*-এর জন্য। তিনি ভারতীয় শিশু সাহিত্যের উপর ব্যাপকভাবে কথা বলেছেন এবং লিখেছেন। তিনি ন্যাশনাল বুক ট্রাস্ট-এর জাতীয় কেন্দ্রের শিশু সাহিত্য বিভাগের প্রধান ছিলেন, যেটি ভারতে শিশু সাহিত্য বিষয়ক সর্বোচ্চ সংস্থা। তিনি **[https://hubhopper.com/ হুভোপ্পারে]** একটি পডকাস্ট চালান, যার নাম *লিটারেচার ইন অ্যাকশন,* এবং ২০১৮ সালে তিনি হাভার্ড বিজনেস স্কুলের ভারত সম্মেলনে আমন্ত্রিত ছিলেন।

## লেখালেখি
*[[দ্য হিন্দু]]*র এক সাক্ষাৎকারে, আনন্দ বলেন যে, তিনি যখন নাটক শিক্ষক হিসেবে কাজ করছিলেন, তখন বুঝতে পারলেন যে, ভারতীয় ছাত্রদের জন্য ভারতীয় কাজের খুবই অভাব ছিল। "তখনকার নাটকগুলো ছিল পুরানো বা পশ্চিমী চিত্রনাট্য, যা আজকের ভারতীয় শিশুদের জন্য উপযুক্ত নয়। আমি যা চেয়েছিলাম, তেমন নাটক খুঁজে পাচ্ছিলাম না, তাই সেগুলো লিখতে শুরু করলাম, তারপর দেখলাম যে, আমি যা চাইছিলাম এমন গল্পের বইও খুব কম। তাই সেগুলোও লেখা শুরু করলাম।"

আনন্দের লেখার বিষয়গুলির মধ্যে প্রায়ই আসে ধর্মীয় ঘৃণা, ব্যর্থতা, যৌন নির্যাতন এবং অন্যদের থেকে ভিন্ন হওয়া, এবং এটি সাধারণত তরুণ শ্রোতাদের জন্য লক্ষ্যিত।

## অনুবাদ
আনন্দের বই *নো গানস অ্যাট মাই সন'স ফিউনারেল* ২০০৬ সালে আইবিবিওয়াই সম্মানিত তালিকায় স্থান পেয়েছিল এবং স্প্যানিশ ও জার্মান ভাষায় অনূদিত হয়েছে।

## পুরস্কার এবং স্বীকৃতি
আনন্দ ২০১৭ সালে তার ছোটগল্প সংকলন *ওয়াইল্ড চাইল্ড অ্যান্ড আদার স্টোরিজ (বর্তমানে *লাইক স্মোক: ২০ টিনস ২০ স্টোরিজ* নামে প্রকাশিত)* জন্য জাতীয় সাহিত্য একাডেমি বাল সাহিত্য পুরস্কার লাভ করেন। ২০১৯ সালে তিনি কলিঙ্গ সাহিত্য উৎসব থেকে কলিঙ্গ কারুবকী পুরস্কার লাভ করেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:জন্মের বছর অনুপস্থিত (জীবিত ব্যক্তি)
অনুজা আকাথুট্টু

**অনুজা আকাশথুট্রু** একজন মালায়ালাম ভাষার কবি এবং ছোট গল্প লেখক, যিনি কেরালা, ভারত থেকে। ২০১৯ সালে, তিনি তার কবিতার সংকলন *অম্মা উরঙ্গুন্নিলা*র জন্য সাহিত্য একাডেমি যুব পুরস্কার লাভ করেন।

## জীবনী
অনুজা এ. আর. যিনি অনুজা আকাশথূট নামে পরিচিত, ১৯৮৭ সালে পাইপ্রা মুভাত্তুপুজার কাছে, এরনাকুলাম জেলা-র জন্মগ্রহণ করেন, তিনি পাইপ্রা রাধাকৃষ্ণন এবং নালিনী বেকল এর মেয়ে। তিনি থ্রিশূর-এ সাক্রেড হার্ট, মুভাত্তুপুজা-তে লিটল ফ্লাওয়ার, এবং মুভাত্তুপুজা-এ সেন্ট অগাস্টিনস হাইয়ার সেকেন্ডারি স্কুল-এ পড়াশোনা করেন। তিনি কেরালা কৃষি বিশ্ববিদ্যালয় থেকে বিএসসি (কৃষি) বিশ্ববিদ্যালয় র‌্যাঙ্ক সহ এবং ভারতীয় কৃষি গবেষণা ইনস্টিটিউট, নয়া দিল্লি থেকে পিজি এবং পিএইচডি সম্পন্ন করেন, যেখানে পিজি জন্য আইএআরআই গোল্ড মেডেল পান। ২০০৯ সালে তিনি সাহিত্য একাডেমি কর্তৃক আয়োজিত জাতীয় ক্যাম্পে অংশগ্রহণ করেন। অনুজা বর্তমানে কেন্দ্রীয় সামুদ্রিক মৎস্য গবেষণা ইনস্টিটিউট, কোচি-এ একজন বিজ্ঞানী হিসেবে কাজ করছেন, যেখানে তার বিশেষায়িত ক্ষেত্র কৃষি/মৎস্য অর্থনীতি।

## কর্মসমূহ
* *অম্মা উরঙ্গুন্নিলা* (কবিতার সংকলন), ডিসি বুকস, কোট্টায়ম
* *অরোমায়ুডে ভাস্ত্রঙ্গল* (ছোট গল্পের সংকলন), কারেন্ট বুকস, থ্রিশূর
* *পথুভাক্য সম্মেলন* (ছোট গল্পের সংকলন), কারেন্ট বুকস, থ্রিশূর
* *কূট্টু*

## সম্মাননা ও পুরস্কার
* ২০১৯ সাহিত্য একাডেমি যুব পুরস্কার
* ও এন ভি যুব সাহিত্য পুরস্কার
* আবু ধাবি শক্তি পুরস্কার
* ভেনমনি পুরস্কার
* তিরুর থানচন স্মৃতি পুরস্কার
* ২০০৬ ভি. টি. কুমারন পুরস্কার
* বিনয় চতুরুথি পুরস্কার
* ভিলোপ্পিলি পুরস্কার
* আইয়্যাপ্পা পানিকার স্মৃতি কবিতা পুরস্কার
* কমলা সূর্য পুরস্কার
* অ্যাটলাস-কাইরালি কবিতা পুরস্কার
* আংকানাম সাহিত্য পুরস্কার
* কেরালা স্কুল ইয়ুথ ফেস্টিভ্যাল রাজ্য স্তরের পুরস্কার

## তথ্যসূত্র

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:এরনাকুলাম জেলার ব্যক্তি
বিষয়শ্রেণী:কেরলের কবি
বিষয়শ্রেণী:কেরলের নারী লেখিকা
বিষয়শ্রেণী:মালায়ালাম কবি
বিষয়শ্রেণী:ভারতীয় নারী কবি
বিষয়শ্রেণী:২১শ শতাব্দীর ভারতীয় কবি
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:ভারতীয় নারী ছোট গল্পকার
বিষয়শ্রেণী:মালায়ালি ব্যক্তি
বিষয়শ্রেণী:২১শ শতাব্দীর ভারতীয় ছোট গল্পকার
বিষয়শ্রেণী:সাহিত্য একাডেমি যুব পুরস্কার প্রাপক
আর্যম্বিকা এস ভি

**আর্যম্বিকা এস. ভি.** (জন্ম ১৯৮১) মালয়ালম ভাষার একজন কবি, যিনি ভারতের কেরালার মানুষ। তিনি সাহিত্য অকাদেমি দ্বারা যুব পুরস্কার এবং কেরালা সাহিত্য একাডেমি দ্বারা কনকশ্রী পুরস্কারসহ একাধিক পুরস্কার পেয়েছেন।

## জীবনবৃত্তান্ত
আর্যম্বিকা ১৯৮১ সালে কেরালার কোট্টায়ম জেলার পালৈয়ের এডানাডু গ্রামে কে. এন. বিশ্বনাথন নায়ার এবং এম. কে. সাবিত্রিয়াম্মার কন্যা হিসেবে জন্মগ্রহণ করেন। তাঁর মা সাবিত্রিয়াম্মা ছিলেন এক সংকৃত শিক্ষক। তাঁর বাবা বিশ্বনাথন নায়ার, যিনি একজন শিক্ষক এবং অক্ষরশ্লোকের ব্যাখ্যাকর ছিলেন, তার কবিতা লেখার দক্ষতা আবিষ্কার করে তাকে কবিতা লেখার জন্য উৎসাহিত করেন। তিনি এডানাডু সরকারী এল. পি. স্কুল এবং এডানাডু শক্তিভিলাসম এন. এস. এস. হাই স্কুল থেকে প্রাথমিক শিক্ষা সম্পন্ন করেন। তারপর তিনি শ্রী শঙ্করাচার্য বিশ্ববিদ্যালয় থেকে স্নাতক (থিরুভানন্তপুরম রিজিওনাল সেন্টার এবং কলাদি) সম্পন্ন করেন। আর্যম্বিকা পালৈ সংলগ্ন পূভারানি সরকারী এল. পি. স্কুলে শিক্ষক হিসেবে কাজ করেছেন। বর্তমানে তিনি তিরুবনন্তপুরমের মহাত্মা গান্ধী কলেজে সংকৃত বিভাগে সহকারী অধ্যাপক হিসেবে কর্মরত।

### ব্যক্তিগত জীবন
আর্যম্বিকার স্বামী হলেন পানাঙ্গাদের বাসিন্দা এবং আইটি অডিটর শ্রীদাস, তাঁদের এক পুত্র সন্তান রয়েছে।

## সাহিত্যিক জীবন
আর্যম্বিকা শৈশব থেকেই অক্ষরলোকম এবং কবিতায় পারদর্শী।। তিনি গানও লেখেন, এবং বাবু গোপালকৃষ্ণন পরিচালিত *আম্মা অভয়ম* নামক সঙ্গীত তথ্যচিত্রের জন্য গান লিখেছেনন। ২০১৬ সালের কেরালা স্কুল কালোলসাভাম-র উদ্বোধনী গানটি আর্যম্বিকা লিখেছিলেন। তিনি কেরালা সরকারের *সুথার্য কেরালা* কর্মসূচির জন্যও গান লিখেছিলেন। তিনি "পালৈ কায়রালিশ্লোকরাংগম" নামক একটি একটি শ্লোক সংগঠনে সক্রিয়ভাবে কাজ করেন।

## কর্মসমূহ
* কবিতার সংকলন।
* কবিতার সংকলন।
* কবিতার সংকলন।
* কবিতার সংকলন।
* সংকলন

## পুরস্কার ও সম্মাননা
*যুব পুরস্কার ২০১৫ সাহিত্য একাডেমি
*কনকশ্রী পুরস্কার ২০১২ কেরালা সাহিত্য একাডেমি
*এডাসেরি পুরস্কার কবিতা ২০১৮
*১৯৯৬ সালে কেরালা স্কুল কালোলসাভাম-এ *কাব্যকেলি* (কবিতা) বিভাগে দ্বিতীয় স্থান

## সূত্রসমূহ

বিষয়শ্রেণী:১৯৮১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মালয়ালী ব্যক্তি
বিষয়শ্রেণী:People from Kottayam district
বিষয়শ্রেণী:কেরলের লেখিকা
বিষয়শ্রেণী:Women writers from Kerala
বিষয়শ্রেণী:মালয়ালম কবি
বিষয়শ্রেণী:ভারতীয় নারী কবি
বিষয়শ্রেণী:২১শ শতাব্দীর ভারতীয় কবি
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:People from Pala, Kerala
বিষয়শ্রেণী:Recipients of the Sahitya Akademi Yuva Puraskar
রওজা মান্ধালি শরীফ

**রওজা শরীফ মান্ধালি দরবার** হল একটি সুফিয়ানা দরবার মাজার। এটি ফাগওয়ারা, পাঞ্জাব, ভারতের নিকটবর্তী মান্ধালি গ্রামে অবস্থিত।

দরবার বা রোজা হলো একটি সুফি মুসলিম উপাসনালয়। বিভিন্ন জাতি ও ধর্মের মানুষ শ্রদ্ধা জানাতে আসেন।  এই রওজাটি একটি সুফি মুসলিম দরগা। একটি পুরনো গল্প আছে যে, আব্দুল্লাহ শাহ কাদরির অলৌকিক ক্ষমতার কারণে কুলথাম গ্রামে ট্রেন থামতে শুরু করে। এই কারণেই আজও রেলস্টেশনটিকে "বাবা আবদুল্লাহ শাহ কাদরি রেলস্টেশন কুলথাম" বলা হয়।  আবদুল্লাহ শাহের পর ফতেহ শাহ, গুলামি শাহ, আলী আহমেদ শাহ এবং বাবা নূর শাহ রোজার দেখাশোনা করতেন।  প্রতি বছর এখানে তিনটি মেলা অনুষ্ঠিত হয়।  উমরে শাহ কাদরী এ মেলা পরিচালনা করে থাকে। বাবা আব্দুল্লাহ শাহ কাদরির উরস মেলা (মৃত্যুবার্ষিকী) ২৯ জুন থেকে ৩ জুলাই পর্যন্ত ৫ দিন ধরে চলে। আলী আহমেদ শাহ কাদরির তিন দিনের উরস মেলা ১২ থেকে ১৪ ডিসেম্বর পর্যন্ত হয়। তৃতীয় মেলাটি বাঙ্গা দরবারে (গুলামি শাহর মাজার) ১২ থেকে ১৪ সেপ্টেম্বর পর্যন্ত তিন দিন ধরে অনুষ্ঠিত হয়। এই মেলাগুলিতে বিভিন্ন গায়ক এবং কাওয়ালরা পরিবেশন করেন। এ মেলায় কুলদীপ মানক, হান্স রাজ হংস, গুরদাস মান, সারদুল সিকান্দার, জাজি বি, লখবিন্দর ওয়াদালি, বলবিন্দর সাফরি, নুরান সিস্টার্স, বুটা মোহাম্মদ, সবর কোটি, মাস্টার সেলিম, মাশা আলী এবং ফিরোজ খানের মতো অনেক গায়ক পরিবেশন করেছেন। মুনাওয়ার আলী শফি তাকি, হামসার হায়াত, সরদার আলী, শাকিল সাবরি, কারামত আলী ফকির, শওলত আলী মাটোইসহ আরও অনেক কাওয়ালও গান গেয়েছেন। 

## সম্পর্কে
রওজা মান্ধালি শরীফ দরবার হল মান্ধালি গ্রামে অবস্থিত একটি সুফি মাজার।  এটি পাঞ্জাবের মক্কা নামেও পরিচিত। এই তীর্থস্থানে আব্দুল্লাহ শাহ কাদরির প্রধান সমাধি রয়েছে। তিনি সৌদি আরব থেকে এসে পাঞ্জাবে বসতি স্থাপন করেন।  এখন তিনি মান্ধলী শরীফে সমাহিত আছেন। এই রওজা কমপ্লেক্সে আলী আহমেদ শাহ কাদরি, বিবি কর্মা, ভজন শাহ কাদরি এবং গুলাম বাকি বিল্লে শাহ কাদরির সমাধিও রয়েছে। সাথে রওজার অন্যান্য সেবকদের কবরও আছে।  গাদ্দি নাশিন:

* সাইয়েদুল শায়খ হযরত আবদুল্লাহ শাহ কাদরী 
* আলী আহমেদ শাহ কাদরী
* ভজন শাহ কাদরী
* গোলাম বাকি বিল্লে শাহ কাদরী
* উমরে শাহ কাদরী (বর্তমান) 

আলী আহমেদ শাহ কাদরি ছিলেন ভজন শাহ কাদরির মামা এবং গুরু। ভজন শাহ কাদরির সাথে একজন পশ্চিমা লেখক হিউ জনস্টন দেখা করেছিলেন। জনস্টন তার  সম্পর্কে লেখেন : "একজন সুদর্শন পুরুষ... যিনি পূর্ণদৈর্ঘ্য কালো ও সোনালি রঙের সূক্ষ্মভাবে সূচিকর্ম করা কাফতান পরতেন।"  ভজন শাহ কাদরী তার লম্বা কাঁধ পর্যন্ত লম্বা চুল এবং মনোমুগ্ধকর মুখের জন্য বিখ্যাত ছিলেন।

বৃহস্পতিবার এই মাজারে সবচেয়ে বেশি ভিড় হয়। কারণ সুফিবাদে এই দিনটি বিশেষ দিন বলে গণ্য হয়।

## ইতিহাস
ভারত বিভাগের সময় (১৯৪৭), দরবারের বেশিরভাগ সেবক পাকিস্তানে  চলে যান। পাকিস্তানে একটি যমজ দরবার আছে যার নাম মান্ধালি শরীফ দরবার। দেশ ভাগের আগে কালি শাহ এবং আলী আহমেদ দরবারের দেখাশোনা করতেন। কালি শাহ পাকিস্তানে চলে গেলেও আলী আহমেদ মান্ধলীতে থেকে রওজার দায়িত্ব পালন করেন। আলী আহমেদ শাহ কাদরির অপ্রত্যাশিত মৃত্যুর পর ১৯৮৫ সালে ভজন শাহ কাদরি দরবারের গদ্দি নাশিন হন। 

উমরে শাহ কাদরী বর্তমান  দরবারের গাদ্দি নশিন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (November 2019)">তথ্যসূত্র প্রয়োজন</span>]]* &#x5D;  তিনি লখবিন্দর ওয়াদালি সাইয়ের শিষ্য। তিনি প্রায়ই দরবারে আসেন ও সেবা করেন।

## তথ্যসূত্র

বিষয়শ্রেণী:জলন্ধর জেলা
বিষয়শ্রেণী:ভারতের সুফি মাজার
রুচি বডোলা

**রুচি বডোলা** হলেন একজন ভারতীয় প্রফেসর এবং বিজ্ঞানী, যিনি ভারতীয় বন্যজীব সংস্থান, দেরাদুনের পরিবেশ-উন্নয়ন পরিকল্পনা এবং অংশগ্রহণমূলক ব্যবস্থাপনা বিভাগের প্রফেসর। তিনি সম্প্রদায়ভিত্তিক সংরক্ষণ, স্থিতিশীল জীববৈচিত্র্য, স্থিতিশীল পর্যটন, এবং ইকোসিস্টেম সেবাসমূহ-তে গবেষণা করেছেন।

## শিক্ষা

তিনি গারওয়াল বিশ্ববিদ্যালয় থেকে তার মাস্টার্স অর্জন করেন এবং ১৯৮৮ সালে ভারতীয় বন্যজীব সংস্থানে একটি গবেষণা প্রকল্প নিয়ে যোগ দেন এবং তার পিএইচডি করেন "এলিফ্যান্ট ফরেস্ট করিডরে মানুষের বন সম্পর্কের অর্থনৈতিক মূল্যায়ন" নিয়ে। তিনি সংলগ্ন রাজাজি এবং জিম করবেট জাতীয় উদ্যানকে এর সঙ্গে যুক্ত করেন।

## গবেষণায় অবদান

তিনি "প্রবাসী গঙ্গা প্রহরি" কর্মসূচির নেতৃত্ব দেন, যা ভারতীয় মুলুকের নাগরিকদের, এবং বিশ্বের বিভিন্ন অঞ্চলে বসবাসকারী অন্যদের গঙ্গা পরিষ্কারকরণ ও পুনরুজ্জীবনের জন্য অবদান রাখার জন্য একটি প্ল্যাটফর্ম প্রদান করে ন্যাশনাল মিশন ফর ক্লিন গঙ্গা-র অধীনে। অন্যান্য সংরক্ষণ প্রকল্পে, তিনি গঙ্গায় জলজ প্রাণীর জন্য "জীববৈচিত্র্য সংরক্ষণ এবং গঙ্গা পুনরুজ্জীবন" প্রকল্প; এনভিআইএস সেন্টার অন উইল্ডলাইফ অ্যান্ড প্রটেক্টেড এরিয়া; সুরক্ষিত এলাকা সংক্রান্ত বিশ্ব কমিশন  এবং আরইডিডি+ ইন ইন্ডিয়া প্রকল্পে গুরুত্বপূর্ণ অবদান রেখেছেন।

তিনি পিয়ার রিভিউড জার্নালে ব্যাপকভাবে প্রকাশনা করেছেন এবং সাতটি বইয়ের অধ্যায় লিখেছেন। সর্বশেষ, তিনি ইন্টারন্যাশনাল সেন্টার ফর ইনটিগ্রেটেড মাউন্টেন ডেভেলপমেন্ট (আইসিআইএমওডি)-এর হিন্দু কুশ হিমালয় মূল্যায়ন প্রতিবেদনের প্রধান লেখক ছিলেন, এবং "হিন্দু কুশ হিমালয় অঞ্চলে বায়োডাইভার্সিটি এবং ইকোসিস্টেম সেবাসমূহ বজায় রাখা" বিষয়ে একটি অধ্যায় লিখেছেন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় সংরক্ষণবাদী
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:হেমবতী নন্দন বহুগুণা গড়ওয়াল বিশ্ববিদ্যালয়ের প্রাক্তন শিক্ষার্থী
নিউ ইংল্যান্ড ইসলামি কেন্দ্র

**নতুন ইংল্যান্ড ইসলামি কেন্দ্র** ( ইংরেজি: Islamic Center of New England) বা **আইসিএনই** হলো একটি ইসলামি সংস্থা, যা ম্যাসাচুসেটস রাজ্যে ১৯৬০-এর দশকের গোড়ার দিকে নিবন্ধিত হয়। এই সংস্থাটি মূলত বয়স্ক ও আমেরিকার নতুন অভিবাসীদের ধর্মীয় দিকনির্দেশনা প্রদান করত। ১৯৮২ সালে তালাল ঈদ এর প্রথম ধর্মীয় নেতা নির্বাচিত হয়েছিলেন। ১৯৯৩ সালে সংস্থাটি শ্যারনে শহরে শ্যারন মসজিদ নামে তাদের একটি শাখা মসজিদ প্রতিষ্ঠা করে। 

সংস্থাটি মূলত কুইন্সি ও শ্যারন শহরে অবস্থিত দুটি মসজিদের পরিচালনা ও তত্ত্বাবধানের দায়িত্ব পালন করে। এই সংস্থার সদস্য সংখ্যা প্রায় ৩,০০০, যারা বিভিন্ন জাতিগোষ্ঠীর অন্তর্ভুক্ত এবং এর মধ্যে সুন্নি ও শিয়া উভয় সম্প্রদায়ের অনুসারীরা রয়েছেন।  

## চরমপন্থার অভিযোগ
ইসালমি সংস্থার সাবেক পরিচালনা পরিষদের সদস্য (১৯৮২-২০০৫) ও ধর্মীয় নেতা তালাল ঈদ দাবি করেন যে, ২০০৫ সালে তৎকালীন পরিচালনা পরিষদ তাকে নেতৃত্বের পদ থেকে সরিয়ে দেয়। কারণ তিনি মধ্যপন্থী ইসলামী শিক্ষা দিতেন। কিছু সংবাদ প্রতিবেদনে দাবি করা হয় যে, যারা তাকে পদত্যাগে বাধ্য করে, তাদের মধ্যে কয়েকজনের উগ্রপন্থীদের সাথে যোগাযোগ ছিল। এর মধ্যে ছিলেন ড. আব্দুল বাদি আবুসামরা, যিনি একজন বিশিষ্ট চিকিৎসক এবং ম্যাসাচুসেটস রাজ্যের একটি হাসপাতালে কর্মরত ছিলেন। তিনি একটি মুসলিম সংগঠনের সহসভাপতিও ছিলেন, যা বস্টনে একটি ইসলামি সমাজকেন্দ্র পরিচালনা করত। ড. আবুসামরার ছেলে আহমাদ আবুসামরা মার্কিন যুক্তরাষ্ট্রের অপরাধীদের তালিকায় অন্তর্ভুক্ত। 

সংস্থাটি তার এই অভিযোগের জবাবে জানায় যে, এটি কেবলমাত্র একটি চাকরির দ্বন্দ্ব ছিল এবং তারা সবাই মার্কিন যুক্তরাষ্ট্রের আইনের প্রতি পূর্ণ শ্রদ্ধাশীল এবং মানবজীবনের পবিত্রতা রক্ষা করতে বদ্ধপরিকর এবং তারা সব ধরনের সন্ত্রাসবাদের অকুণ্ঠ নিন্দা করে। তালাল ঈদের জায়গায় পরে হাফিজ মাসুদ দায়িত্ব নেন, যিনি ১৯৯৮ সালে আবুসামরার কথায় সহকারী ধর্মীয় নেতা হিসেবে নিয়োগ পেয়েছিলেন বলে জানা যায়। তিনি আগ্রাসী ভাষায় ধর্মীয় ভাষণ প্রদানের জন্য পরিচিত ছিলেন, যা সহিংসতাকে উস্কে দিতে পারে বলে মনে করা হয়। 

একটি অলাভজনক সংগঠন দাবি করে যে, মাসুদের অনেক সমর্থক এখনো বোস্টনের মুসলিম সমাজে নেতৃত্বের ভূমিকায় রয়েছেন। কিছু সংবাদ প্রতিবেদনে বলা হয়, এই কেন্দ্র ও বোস্টনের আরেকটি মসজিদের উগ্র মতাদর্শ কয়েকজন স্থানীয় উগ্রপন্থীকে প্রভাবিত করেছে। 

তবে তালাল ঈদ পরে ব্যাখ্যা করেছিলেন যে, বস্টনের মুসলিমরা খুবই ভালো মানুষ এবং তারা সবাই কঠোর পরিশ্রম করে জীবনযাপন করছে। এখানে সন্ত্রাসীদের সংখ্যা এতই কম যে, হাতের আঙুল গুনেই তা বলা যায়। ****

২০০৮ সালে হাফিজ মাসুদ মার্কিন অভিবাসন ও শুল্ক বিভাগের হাতে গ্রেপ্তার হন এবং তখন নিজে থেকেই দেশত্যাগে সম্মত হন। তিনি পাকিস্তানের লাহোরে ফিরে যান এবং একটি সংগঠনের মুখপাত্র হন। এই সংগঠনটি তার ভাই প্রতিষ্ঠা করেছিলেন। 

## চরমপন্থা বিরোধী কর্মসূচি
২০১৫ সালে নতুন নেতৃত্বের অধীনে সংস্থাটি মুসলিম যুব সম্প্রদায়ের জন্য একটি শিক্ষাক্রম চালু করে, যা তরুণদের উগ্র আদর্শ ও সামাজিক যোগাযোগমাধ্যমে প্রচারিত সহিংসতামূলক প্রভাব থেকে দূরে রাখতে সাহায্য করে। 

## আরো দেখুন

* যুক্তরাজ্যে ইসলাম 

## তথ্যসূত্র
বিষয়শ্রেণী:ইসলামি সংস্থা
বিষয়শ্রেণী:ইংল্যান্ডে ইসলাম


## বহিঃসংযোগ

* 
* ''Muslim Communities in North America,'' chapter 13, "The Islamic Center of New England"
আশা বাগে

**আশা বাগে** (জন্ম: ২৮ জুলাই, ১৯৩৯) একজন মারাঠি লেখিকা যিনি ছোটগল্প এবং উপন্যাস লেখেন। তিনি ৭টি উপন্যাস, ১৩টি ছোটগল্পের সংগ্রহ এবং দুটি সাহিত্যিক কাজের সংগ্রহ প্রকাশ করেছেন। তিনি মধ্যবিত্ত মারাঠি নারীদের অভিজ্ঞতা এবং অনুভূতিগুলি নিয়ে লেখার জন্য পরিচিত।

তার উপন্যাস *ভূমি*, যা ২০০৪ সালের সুনামির প্রভাবে ভারতে ঘটে যাওয়া বিপর্যয়ের উপর ভিত্তি করে লেখা, তাকে ২০০৬ সালে মারাঠি সাহিত্যে সাহিত্য একাডেমি পুরস্কার এনে দিয়েছিল। তিনি কুসুমাগ্রজ প্রতিষ্ঠানের পক্ষ থেকে জনস্থান পুরস্কারও পেয়েছেন, যা মারাঠি সাহিত্যে তাদের অবদানের জন্য সাহিত্যিকদের দেওয়া হয়। ২০০৪ সালে তিনি বিদর্ভ সাহিত্য সংঘ কর্তৃক আয়োজিত প্রথম লেখিকা সম্মেলনের (মহিলা লেখিকা সম্মেলন) সভাপতিও নির্বাচিত হন।

## প্রাথমিক জীবন এবং শিক্ষা
আশা বাগে নগতপুরে বামন দেশপান্ডে এবং কুসুম দেশপান্ডের পরিবারে জন্মগ্রহণ করেন।

তিনি নাগপুরের মহাল এলাকায় নিউ ইংলিশ হাই স্কুলে পড়াশোনা করেন। পরবর্তীতে, তিনি নাগপুরের লেডি অমৃতবাই দাগা কলেজে মারাঠি এবং সঙ্গীত বিষয়ে মাস্টার্স ডিগ্রি অর্জন করেন।

## নির্বাচিত রচনা
### ছোটগল্পের বই
* *মারওয়া* (১৯৮৪)
* *আত্তর* (১৯৮৬)
* *পূজা* (১৯৮৯)
* *চন্দন* (১৯৯৩)
* *মান্ডব* (১৯৯৩)
* *অনন্ত* (১৯৯৪)
* *দর্পণ* (১৯৯৭)
* *নিসাতলেলে* (১৯৯৯)
* *রুতুভেগলে* (১৯৯৯)
* *পানি* (২০০৩)
* *পল্বাতেভরাল গাঁও* (২০০৫)
* *প্রতিদ্বন্দ্বী* (২০০৫)

### উপন্যাস
* *মানসিনী* (১৯৭৯)
* *জুম্বার* (১৯৮৪)
* *উৎসব* (১৯৯৪)
* *ত্রিদল* (১৯৯৪)
* *ধর্মক্ষেত্রে-কুরুক্ষেত্রে* (১৯৯৬)
* *সেতু* (২০০০)
* *ভূমি* (২০০৪)

## তথ্যসূত্র


বিষয়শ্রেণী:১৯৩৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:মারাঠি সাহিত্য অকাদেমি পুরস্কার প্রাপক
বিষয়শ্রেণী:মারাঠি ঔপন্যাসিক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:নাগপুরের লেখক
উর্বশী বহুগুণা

**উর্বশী বহুগুণা** একজন ভারতীয় কবি ও প্রবন্ধকার।

## জীবন ও কর্ম
উর্বশী বহুগুণা কটকে জন্মগ্রহণ করেন। তিনি গোয়াতে বড় হয়েছেন এবং হাই স্কুল জীবনে তিনি দিল্লি চলে যান। তিনি তাঁর স্নাতকোত্তর ডিগ্রি দিল্লি বিশ্ববিদ্যালয় থেকে অর্জন করেন, এবং ২০১৪ সালে ইস্ট এংলিয়া বিশ্ববিদ্যালয় থেকে সৃজনশীল লেখায় (কবিতা) মাস্টার্স ডিগ্রি অর্জন করেন।  তিনি দিল্লিতে বসবাস করতেন।

২০১৭ সালে তিনি তাঁর প্রথম কবিতা সংগ্রহ *টাররিয়াম*-এর জন্য (গ্রেট) ইন্ডিয়ান পোয়েট্রি কালেকটিভ দ্বারা ইমার্জিং পোয়েটস পুরস্কার পান। এই পুরস্কারের জন্য তাকে নির্বাচন করেন এমি নেজুকুমাথিল। *টাররিয়াম*-এর কবিতাগুলিকে *[[হাফপোস্ট]]* "আমাদের গ্রহের কবিতা [...] ভূমি, বায়ুমণ্ডল, মহাসাগর" হিসেবে বর্ণনা করেছে, এবং *[[দ্য হিন্দু]]*-এর একটি পর্যালোচনায় বলা হয়েছে যে উর্বশী বহুগুনার কবিতা "আমাদের দুর্বল গ্রহের প্রতি মনোযোগ আকর্ষণ করবে, যা আপনাকে তার প্রেমে পড়ে যেতে বাধ্য করবে"। তিনি আরও চার্লস ওয়ালেস ইন্ডিয়া ট্রাস্ট ফেলোশিপ, সঙ্গম হাউস ফেলোশিপ, একলেকটিকা স্পটলাইট অ্যালথর প্রাইজ এবং টোটো অ্যাওয়ার্ড ফর ক্রিয়েটিভ রাইটিং পেয়েছেন।

২০২১ সালে তিনি *নো স্ট্রেইট থিং ওয়াজ এভার মেইড: এসেস অন মেন্টাল হেলথ* নামে একটি প্রবন্ধ সংগ্রহ প্রকাশ করেন। *দ্য হিন্দু* বলেছে যে এই সংগ্রহ "পাঠকদেরকে সান্ত্বনা দেয়, মুখোমুখি স্থাপন ও চ্যালেঞ্জ করে"। ২০২২ সালে, তার কবিতা *দ্য পেঙ্গুইন বুক অফ ইন্ডিয়ান পোয়েটস*-এ অন্তর্ভুক্ত করা হয়, যেটি সম্পাদনা করেন জিৎ থাইল; তিনি এই সংকলনে অন্তর্ভুক্ত সবচেয়ে তরুণ লেখকদের একজন।

## নির্বাচিত রচনা
**টাররিয়াম* (দ্য (গ্রেট) ইন্ডিয়ান পইট্রি কালেকটিভ, ২০১৯)
* *নো স্ট্রেইট থিং ওয়াজ এভার মেইড: এসেস অন মেন্টাল হেলথ* (পেঙ্গুইন র‍্যান্ডম হাউস, ২০২১)

## তথ্যসূত্র

## বাহ্যিক সংযোগ
*

বিষয়শ্রেণী:জীবিত ব্যক্তি
বিষয়শ্রেণী:Year of birth missing (living people)
বিষয়শ্রেণী:People from Cuttack
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ইস্ট অ্যাংলিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর ভারতীয় কবি
বিষয়শ্রেণী:২১শ শতাব্দীর ভারতীয় প্রাবন্ধিক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:ভারতীয় নারী কবি
বিষয়শ্রেণী:Indian women essayists
বিষয়শ্রেণী:ভারতের ইংরেজি ভাষার লেখক
বিষয়শ্রেণী:English-language poets from India
চরার-ই-শরীফ মাজার

**চরার-ই-শরীফ মাজার** (যা **চরার-ই-শরীফ**, **চরারি শরিফ**, **চরারি-শরীফ** ইত্যাদি নামেও পরিচিত) হল ভারতের জম্মু ও কাশ্মীরের কেন্দ্রশাসিত অঞ্চল বুদগাম জেলার চরারি শরিফ শহরে অবস্থিত একটি সুফি মাজার এবং মসজিদ। এটি ভারতীয় মুসলমানদের প্রাচীনতম এবং পবিত্র মাজারগুলির মধ্যে একটি। যার মধ্যে কাশ্মীরি সুফি সাধক নুন্দ রিশির প্রতি উৎসর্গীকৃত কাশ্মীর উপত্যকাও রয়েছে।

এই মাজার ও মসজিদটি ১৪৬০ সালে নুন্দ রিশির প্রতি সম্মান জানাতে নির্মিত হয়েছিল। ১৯৯৫ সালের অগ্নিকাণ্ডের পর এটি পুনর্নির্মাণ করা হয়।  অগ্নিকাণ্ডের পর পাকিস্তান-ভিত্তিক সন্ত্রাসী মাস্ত গুল শহর থেকে পালিয়ে যায়।

এটি কাশ্মীরের সাংস্কৃতিক ঐতিহ্যে ধর্মীয় তাৎপর্য বহন করে এবং মুসলমানদের জন্য সবচেয়ে পবিত্র স্থান হিসেবে বিবেচিত হয়।

বিশ্বাস করা হয় যে ১৪৩৮ খ্রিস্টাব্দে নুন্দ রিশির মৃত্যুর দুই দিনের মধ্যে নয় লক্ষ মানুষ চরারের মাজারে সমবেত হয়েছিল। বাদশাহ সুলতান জয়নুল আবেদিনও তার জানাজায় অংশ নিয়েছিলেন। মুসলমানদের পাশাপাশি হিন্দুরাও এই মাজারটি পরিদর্শন করেন। অগ্নিকাণ্ডে মাজারটি ধ্বংস হয়ে যাওয়ার পর কর্তৃপক্ষ এটি পুনর্নির্মাণ করে। তবে স্থানীয় জনগণ স্থানীয় সরকারের বিরুদ্ধে অগ্নিকাণ্ড প্রতিরোধে ব্যবস্থা না নেওয়ার অভিযোগ তোলেন।

## ইতিহাস
নন্দ ঋষির মৃত্যুর পর, তাকে চরার-ই-শরীফ শহরে সমাহিত করা হয়। পরবর্তীতে ১৪৪৬ সালে, উপত্যকার অষ্টম সুলতান জয়নুল আবেদীন সমাধিস্থলে চরার-ই-শরীফ মাজারের ভিত্তিপ্রস্তর স্থাপন করেন। সময়ের সাথে সাথে মাজারটি আংশিকভাবে ক্ষতিগ্রস্ত হয়। পরে ইয়াকুব শাহ চাক এর ক্ষতিগ্রস্ত অংশ মেরামত করেন। ১৯শ শতাব্দীতে আফগান গভর্নর আত্তা মোহাম্মদ খান মাজারটি পুনর্নির্মাণ করেন। বকশি গুলাম মোহাম্মদ রাজ্যের প্রধানমন্ত্রী থাকাকালীন মাজার চত্বরটির নির্মাণ কাজ করা হয়। ১৯৭৯ সালে জম্মু ও কাশ্মীর একাডেমি অফ আর্ট, কালচার অ্যান্ড ল্যাঙ্গুয়েজেস নুন্দ রিশির মাজারে একটি শিলালিপি স্থাপন করে।

### অপবিত্রতা
১৯৯৫ সালের ১১ মে, হিজবুল মুজাহিদিন সন্ত্রাসীরা মাজারের ভেতরে আশ্রয় নেয়। সেখানে ভারতীয় নিরাপত্তা বাহিনী এবং জঙ্গিদের মধ্যে সরাসরি সংঘর্ষ হয়। যুদ্ধের ফলে ২৫,০০০ এরও বেশি লোককে সংঘর্ষস্থল থেকে সরিয়ে নেওয়া হয়েছিল।  তারা "যুদ্ধে আটকা পড়ার ভয়ে" পার্শ্ববর্তী গ্রামে আশ্রয় নিয়েছিল। প্রাথমিক প্রতিবেদনে বলা হয়েছে যে ১,০০০টি বাড়ি ক্ষতিগ্রস্ত হয়েছে এবং আরও ২০০টি দোকান ধ্বংস হয়েছে। ভারতীয় নিরাপত্তা বাহিনী সাংবাদিকদের ক্ষতিগ্রস্ত এলাকায় প্রবেশ করতে দেয়নি। এই যুদ্ধে তীব্র গুলি বিনিময়ের সময় ত্রিশজন সন্ত্রাসী নিহত হয় এবং পনেরোজন নিরাপত্তা কর্মী নিহত হয়। গোলাগুলিতে ৬৫ বছর বয়সী একজন বেসামরিক নাগরিকও নিহত হন।

২০০১ সালে, অজ্ঞাত হামলাকারীরা শুক্রবারের নামাজের সময় মহিলা মুসল্লিদের উপর সন্ত্রাসীরা হামলা চালায়। এ হামলায় চারজন নিহত এবং পঞ্চাশজন আহত হয়।

২০১৫ সালে অজ্ঞাত হামলাকারীরা মসজিদে একটি গ্রেনেড ছুঁড়ে। এ হামলায় ১০ জন ভক্ত আহত হয়।

বিবিসি নিউজ ভুলভাবে প্রতিবেদন তৈরি করে বলে ভারতীয় সেনাবাহিনী মাজারে হামলা চালিয়েছে। তীব্র সমালোচনার পরই সেই দাবি প্রত্যাহার করে।

## তথ্যসূত্র

## বহিঃসংযোগ

বিষয়শ্রেণী:ভারতের সুফি মাজার
বিষয়শ্রেণী:জম্মু ও কাশ্মীরের মসজিদ
বিষয়শ্রেণী:বড়গাম জেলা
বিষয়শ্রেণী:ভারতের মসজিদে হামলা
বিষয়শ্রেণী:২১শ শতাব্দীতে মসজিদে হামলা
বিষয়শ্রেণী:২০শ শতাব্দীতে মসজিদে হামলা
বিষয়শ্রেণী:উইকিউপাত্তে স্থানাঙ্ক আছে
সঙ্গীতা বড়ুয়া পিশারোতি

**সঙ্গীতা বড়ুয়া পিশারোতি** হলেন ভারতের অসম রাজ্যের একজন সাংবাদিক এবং লেখক, যিনি বর্তমানে নতুন দিল্লি শহরে বসবাস করছেন। বর্তমানে তিনি *[[দ্য ওয়্যার]]* নামক ডিজিটাল নিউজ পোর্টালের জাতীয় বিষয়াবলী সম্পাদক হিসেবে কর্মরত, পূর্বে তিনি ইংরেজি দৈনিক সংবাদপত্র *[[দ্য হিন্দু]]*-র বিশেষ সংবাদদাতা হিসেবে কাজ করেছেন। তিনি তার প্রথম বই *অসম: দ্য অ্যাকর্ড, দ্য ডিসকর্ড*-এ অসম আন্দোলন, অসম চুক্তি এবং অসমের বিদ্রোহী কর্মকাণ্ডের ওপর তথ্য সংকলনের জন্য ব্যাপক প্রশংসিত হয়েছেন।

বড়ুয়া পিশারোতি ২০১১ সাল থেকে উন্নয়ন অধ্যয়ন কেন্দ্র-এর ফেলোশিপ গ্রহণ করছেন। অসমের মাজুলি দ্বীপে মাটি ক্ষয়ের কারণে জীবনযাত্রার ক্ষতি সম্পর্কিত তিনি যে সংবাদ প্রতিবেদন প্রকাশ করেছিলেন সে জন্য এটি তাকে দেওয়া হয়। ২০১৭ সালে, দিল্লি শহরের হিন্দু এবং মুসলিমদের মধ্যে আবাসন পৃথকীকরণ নিয়ে তার প্রতিবেদনের জন্য তাকে রামনাথ গোয়েঙ্কা এক্সেলেন্স ইন জার্নালিজম পুরস্কার প্রদান করা হয়।

তিনি গৌহাটি বিশ্ববিদ্যালয় থেকে ১৯৯৫ সালে স্নাতকোত্তর ডিগ্রি অর্জন করেছেন। বড়ুয়া পিশারোতি তার সাংবাদিকতা জীবন শুরু করেছিলেন জাতীয় সংবাদ সংস্থা ইউনাইটেড নিউজ অব ইন্ডিয়া থেকে, এবং প্রথম মহিলা হিসেবে তিনি উত্তর-পূর্ব ভারত থেকে সংবাদ সংস্থাটির নতুন দিল্লি সদর দফতরে কর্মরত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:ভারতীয় সাংবাদিক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:গুয়াহাটি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় নারী সাংবাদিক
ভাবনা বালাকৃষ্ণন

**ভাবনা বালাকৃষ্ণন** (জন্ম ২৫ মে ১৯৮৫) একজন ভারতীয় টেলিভিশন উপস্থাপক, ক্রিকেট ভাষ্যকার, ভিডিও জকি, প্লেব্যাক গায়ক এবং নৃত্যশিল্পী। তিনি ময়ন্তী ল্যাঙ্গারের পর ভারতের অন্যতম জনপ্রিয় ক্রীড়া সাংবাদিক। তিনি বর্তমানে স্টার স্পোর্টসে ব্রডকাস্টার হিসেবে কাজ করছেন এবং চ্যানেলের জন্য বেশ কয়েকটি প্রোগ্রাম উপস্থাপন করেছেন। বালাকৃষ্ণন ছিলেন ২০১৯ ক্রিকেট বিশ্বকাপে ধারাভাষ্যকার হিসেবে অংশগ্রহণ করা কয়েকজন মহিলার মধ্যে একজন। ভাবনা মূলত তার উপস্থাপনা এবং হোস্টিং তামিল ভাষায় করেন, তবে তিনি হিন্দি ভাষাতেও দক্ষ।

## কর্মজীবন
বালাকৃষ্ণন তার কর্মজীবন শুরু করেছিলেন একজন রেডিও জকি হিসেবে এবং পরে টেলিভিশনে আসেন। তিনি রাজ টিভিতে একজন উপস্থাপক হিসেবে যোগ দেন, এবং তার প্রথম টেলিভিশন শো ছিল *বিচ গার্লস শো*। পরে তিনি স্টার বিজয় চ্যানেলে যোগ দেন এবং ২০১১ সালে চ্যানেলের সাথে পূর্ণকালীন উপস্থাপক হিসেবে যুক্ত হন। তার প্রথম প্রোগ্রাম ছিল *[[সুপার সিঙ্গার জুনিয়র]]*, এবং তিনি ২০১৭ সাল পর্যন্ত *[[এয়ারটেল সুপার সিঙ্গার]]*ও উপস্থাপন করেছেন। তিনি চ্যানেলে *[[জোড়ি নম্বর এক]]* শোয়ের "ফান আনলিমিটেড" সিজনও উপস্থাপন করেছেন।

২০১৭ সালে তিনি স্টার স্পোর্টসে যোগ দেন এবং ইন্ডিয়ান প্রিমিয়ার লীগ (আইপিএল) ও প্রো কাবাডি লীগের সম্প্রচার করেছেন। তিনি ২০১৮ আইপিএল মরশুমে স্টার স্পোর্টস তামিলের জন্য ধারাভাষ্যকার হিসেবে কাজ করেছিলেন এবং ২০১৮ ইন্ডিয়ান প্রিমিয়ার লীগে শুধুমাত্র দুই মহিলা উপস্থাপকের মধ্যে একজন ছিলেন। ২০১৯ সালে তিনি *[[ফেমাসলি ফিল্মফেয়ার]]* এর তামিল সংস্করণ উপস্থাপন করেন।

বালাকৃষ্ণন ২০১৮ সালে তার গায়িকা হিসেবে অভিষেক করেন এবং তার প্রথম একক *দ্য মাশআপ সিরিজ বাই বি.বি.* প্রকাশ করেন।

## ব্যক্তিগত জীবন
তিনি মুম্বইয়ের ব্যবসায়ী নিখিল রমেশকে বিয়ে করেছেন এবং বর্তমানে মুম্বই-এ বাস করেন।

## তথ্যসূত্র

বিষয়শ্রেণী:১৯৮৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় নারী নৃত্যশিল্পী
বিষয়শ্রেণী:ভারতীয় গায়িকা
বিষয়শ্রেণী:ভারতীয় টেলিভিশন উপস্থাপিকা
বিষয়শ্রেণী:ভারতীয় ক্রীড়া সাংবাদিক
বিষয়শ্রেণী:ভারতীয় ক্রীড়া সম্প্রচারক
বিষয়শ্রেণী:ভারতীয় নারী টেলিভিশন সাংবাদিক
বিষয়শ্রেণী:ভারতীয় টেলিভিশন সাংবাদিক
বিষয়শ্রেণী:চেন্নাইয়ের ব্যক্তি
বিষয়শ্রেণী:২১শ শতাব্দীর ভারতীয় নারী সংগীতশিল্পী
বিষয়শ্রেণী:২১শ শতাব্দীর ভারতীয় নৃত্যশিল্পী
বিষয়শ্রেণী:২১শ শতাব্দীর ভারতীয় লেখিকা
ইমামজাদেহ

**ইমামজাদেহ** () (অর্থাৎ: " বারো ইমামের পুত্র, কন্যা") একটি ফারসি শব্দ যার দুইটি সম্পর্কিত অর্থ রয়েছে: শিয়া ইসলামে এক ধরনের পবিত্র ব্যক্তি এবং এই জাতীয় ব্যক্তির মাজার-সমাধি।

প্রথমত, এই শব্দটির অর্থ একজন শিয়া ইমামের নিকটবর্তী বংশধর। এই শব্দটি উর্দু এবং আজেরি ভাষাতেও ব্যবহৃত হয়। ইমামজাদেহ অর্থ "সন্তান" বা ইমামের বংশধর। ইংরেজিতে  শব্দটির বানান বিভিন্নভাবে করা হয়, যেমন ইমামজাদা, ইমামজাদাহ এবং এমামজাদাহ।   ইমামজাদেহ মূলত সৈয়দ বা সৈয়দা বংশধর কারণ তারা ইমামদের বংশধর।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (November 2022)">তথ্যসূত্র প্রয়োজন</span>]]* &#x5D; ইমামজাদেহরাও সাইয়্যিদ, যদিও সকল সাইয়্যিদকে ইমামজাদেহ হিসেবে বিবেচনা করা হয় না। 

অনেক গুরুত্বপূর্ণ ইমামজাদেহ আছেন। এদের মধ্যে অন্যতম দুইজন হলেন অষ্টম দ্বাদশ ইমাম ইমাম আলী আল-রিদার নিজের বোন ফাতিমা বিনতে মুসা এবং আলির কন্যা জয়নব বিনতে আলী, যাকে শিয়া মুসলমানরা প্রথম ইমাম এবং সুন্নি মুসলমানরা চতুর্থ রশিদ বলে আখ্যা দেয়। যদিও ঐতিহ্যগতভাবে  ইমামজাদেহরা নারী নন।

দ্বিতীয়ত, ইমামজাদেহ হলো ইমামদের বংশধরদের মাজার-সমাধির জন্য একটি শব্দ, যারা সরাসরি মুহাম্মদের সাথে সম্পর্কিত।  এই মাজারগুলো কেবল ইমামদের বংশধরদের জন্য, ইমামদের নিজস্ব নয়।  এই মাজার-সমাধিগুলো শিয়া ভক্তি এবং তীর্থযাত্রার কেন্দ্র হিসেবে ব্যবহৃত হয়। বিশ্বাস করা হয় যে এদের অলৌকিক বৈশিষ্ট্য এবং আরোগ্য করার ক্ষমতা রয়েছে।  এধরনের অনেকগুলোই ইরাক, মদিনা, ভারত এবং ইরানে অবস্থিত।
[ডান|থাম্ব| [তাবরিজ|তাবরিজের ইমামজাদেহ সাইয়্যেদ হামজাহ- এ নামাজরত একজন মোল্লা (শিয়া ইসলাম ধর্মগুরু)]]
ডান|থাম্ব| অনেক ইমামজাদেহের ভেতরের অংশ আয়না দিয়ে ঢাকা থাকে যাতে উজ্জ্বল আলোর প্রদর্শন তৈরি হয়।
ডান|থাম্ব| আজারবাইজানের গাঞ্জায় ইমামজাদেহ
অনেক মানুষ তাদের কাছাকাছি অবস্থিত ইমামজাদেহগুলোতে দর্শন দিতে যান। অনেক ইমামজাদেহর জন্য বিশেষ জিয়ারত-নামা (তীর্থযাত্রী)ও রয়েছে। এই তীর্থযাত্রাগুলোর মধ্যে কিছু প্রতি বছর নির্দিষ্ট সময়ে অনুষ্ঠিত হয়।  কিছু ইমামজাদেহ অন্যগুলোর মতো ভালোভাবে দেখাশোনা করা হয় না। রেইনিশের মতে, তিনি যে ইমামজাদেহটি দেখেছিলেন তার বেশিরভাগই ধ্বংসস্তূপে পরিণত হয়েছিল, যদিও সেটি এখনও গুরুত্বপূর্ণ। 

## ইমামজাদেহ মাজার-সমাধির তালিকা

* ইমামজাদেহ হামজা, তাবরিজ
* ইমামজাদেহ হামজেহ, কাশমার
* ইমামজাদেহ জা'ফর, বোরুজার্দ
* ইমামজাদেহ জা'ফর, দামঘান
* ইমামজাদেহ জা'ফর, ইসফাহান
* ইমামজাদেহ সালেহ, শেমিরান
* ইমামজাদেহ সুলতান মুতাহার
* ইমামজাদেহ (গাঞ্জা)
* ইমামজাদেহ আহমেদ
* ইমামজাদেহ ইসমাঈল এবং ইশাইয়াহ সমাধিসৌধ
* ইমামজাদেহ হারুন-ই-ভেলায়াত
* ইমামজাদেহ মোহাম্মদ
* ইমামজাদেহ সৈয়দ মোর্তেজা
* ইমামজাদেহ শাহ জায়েদ
* ইমামজাদে হোসেন, কাজভিন
* শাহ-আবদুল-আজিমের মাজার
* শাহ চেরাগ
* আলী ইবনে হামজার সমাধি, শিরাজ 
* সাইয়্যেদ আলাউদ্দিন হুসাইনের সমাধি

## জনপ্রিয় সংস্কৃতি
ইমামজাদেহরা এতটাই প্রভাবশালী ছিলেন যে কিছু শহর বা শহরের কিছু অংশের নামকরণ করা হয়েছে ইমামজাদেহদের নামে যাদের সেখানে সমাহিত করা হয়েছে, উদাহরণস্বরূপ, তোরবাত-ই হেইদারিহ, গিলানের আস্তানেহ-ই আশরাফিয়াহ, আরাকের কাছে আস্তানেহ এবং শাহরেজা । 

## আরো দেখুন

* সাইয়্যেদ
* শিয়া ইসলামের পবিত্রতম স্থান
* জিয়ারত
* ইরানি স্থাপত্য

## তথ্যসূত্র


বিষয়শ্রেণী:ইসলামি পবিত্র স্থান
বিষয়শ্রেণী:ইরানি স্থাপত্য
বিষয়শ্রেণী:শিয়া ইসলাম
বিষয়শ্রেণী:ইসলামি পরিভাষা
বিষয়শ্রেণী:শিয়া ইমাম
জাহ্নবী বড়ুয়া

**জাহ্নবী বড়ুয়া** হলেন একজন ভারতীয় লেখক, যিনি অসম রাজ্যের বাসিন্দা। তিনি 'নেক্সট ডোর' নামক একটি সমালোচনামূলকভাবে প্রশংসিত ছোট গল্পের সংগ্রহের লেখক, যা অসমের প্রেক্ষাপটে বিদ্রোহের পটভূমিতে লেখা হয়েছে। বড়ুয়া বর্তমানে বেঙ্গালুরুতে বাস করেন এবং গৌহাটি মেডিকেল কলেজ থেকে এমবিবিএস করেছেন, তবে তিনি চিকিৎসা পেশায় কাজ করেন না। তিনি যুক্তরাজ্যে সৃজনশীল লেখা বিষয়ক শিক্ষা গ্রহণ করেছেন।

*রিবার্থ* একটি বই যা পিতৃত্বের চেয়ে মাতৃত্ব এবং সন্তানের মধ্যে বিশেষ সম্পর্কের উপর গুরুত্ব দেয়। এটি মায়ের গর্ভে সন্তানের থাকা সেই বিশেষ সময়কালকে সুন্দরভাবে চিত্রিত করেছে তার সাহিত্যকর্মে।

*আন্ডারটো* একটি উপন্যাস যা অভিবাসন, নির্বাসন এবং একাকীত্বের উপর ভিত্তি করে, এই সমস্ত বিষয়গুলি আমরা একটি পোস্ট-প্যান্ডেমিক বিশ্বে অনুভব করব।

## রচনাবলি
* *নেক্সট ডোর* (পেঙ্গুইন ইন্ডিয়া, ২০০৮) 
* *রিবার্থ* (পেঙ্গুইন ইন্ডিয়া, ২০১০) 
* *আন্ডারটো* (পেঙ্গুইন ইন্ডিয়া, ২০২০) 

## মনোনয়ন এবং পুরস্কার
* ২০২১ অটহার অ্যাওয়ার্ডস তার কাজ *আন্ডারটো* (২০২০) এর জন্য
* ২০২০ জেসিবি সাহিত্য পুরস্কার দীর্ঘ তালিকা
* ২০১২ কমনওয়েলথ বুক প্রাইজ *শর্টলিস্ট*
* ২০১১ ম্যান এশিয়ান সাহিত্য পুরস্কার, *শর্টলিস্ট*, *রিবার্থ*
* ২০০৯ ফ্রাঙ্ক ও'কনার আন্তর্জাতিক ছোট গল্প পুরস্কার, *লংলিস্ট*।
* ২০০৬ ছোট গল্প প্রতিযোগিতা, ইউনিসান পাবলিশার্স (দ্বিতীয় পুরস্কার, শিশুদের ফিকশন বিভাগ)।
* ২০০৫ ছোট গল্প প্রতিযোগিতা, ইউনিসান পাবলিশার্স
* চার্লস ওয়ালেস ইন্ডিয়া ট্রাস্ট স্কলারশিপ ফর ক্রিয়েটিভ রাইটিং

## দেখুন এছাড়া
* উত্তর-পূর্ব ভারতের সাহিত্য
* ভারতীয় ইংরেজি সাহিত্য

## তথ্যসূত্র

## বহিঃসংযোগ
* Profile, tribuneindia.com; accessed 6 April 2015.
* Jahnavi Barua at পেংগুইন ইন্ডিয়া

বিষয়শ্রেণী:জীবিত ব্যক্তি
বিষয়শ্রেণী:আসামের লেখক
বিষয়শ্রেণী:ভারতীয় নারী ছোটগল্পকার
বিষয়শ্রেণী:২১শ শতাব্দীর ভারতীয় লেখক
বিষয়শ্রেণী:২১শ শতাব্দীর ভারতীয় লেখিকা
বিষয়শ্রেণী:২১শ শতাব্দীর ভারতীয় ছোটগল্পকার
বিষয়শ্রেণী:আসামের লেখিকা
রুব এল হিজব

[থাম্ব| কুবাদাবাদ প্রাসাদের সেলজুক মোজাইক টাইলের সাজসজ্জা (১৩ শতকের গোড়ার দিকে [আনাতোলিয়া )]]
**রুব এল হিজব** () হল একটি প্রাচীন আরব প্রতীক যা অষ্টগ্রামের আকারে তৈরি। এটিকে দুটি পরস্পর ছেদকারী বর্গক্ষেত্র ۞ হিসেবে উপস্থাপন করা হয়। যদিও বর্তমানে এর প্রধান উপযোগিতা হল কুরআনের কিছু কপির ভেতরে একটি বিভাজন চিহ্নিত করা যাতে তেলাওয়াত সহজ হয়, তবে এটি অতীতে বেশ কয়েকটি প্রতীক এবং পতাকায় ব্যবহৃত হয়েছিল এবং আজও তা অব্যাহত রয়েছে।

আরবি ভাষায়, রুব শব্দের অর্থ 'এক-চতুর্থাংশ' বা 'চতুর্থাংশ', যেখানে হিজব (বহুবচন আহজাব) এর অর্থ 'একটি দল'। কুরআন ৬০টি -এ (প্রায় সমান দৈর্ঘ্যের দলগুলোকে পর্যায়ক্রমে ৩০টি আজা'তে ভাগ করা হয়েছে) বিভক্ত, রুব এল হিজবের উদাহরণের মাধ্যমে প্রতিটি হিজব আরও চারটি ভাগে ভাগ করা হয়েছে, যার ফলে মোট ২৪০টি ভাগ হয়েছে।

**সেলজুক তারকা** হল একটি আট-বিন্দুবিশিষ্ট তারকা বহুভুজ যা একটি প্রাচীন তুর্কি জাতীয় প্রতীক (তামগা)। এটি সেলজুক শিল্পের একটি সাধারণ মোটিফ।

## ইতিহাস
ইবেরীয় উপদ্বীপে আল-আন্দালুসের সময়ে এই প্রতীকটি একটি সাংস্কৃতিক প্রতীক হিসেবে ব্যবহৃত হত, যা তখনকার মুদ্রায় দেখা যেত। এছাড়াও, অনেক এলাকাতে এর ব্যবহারের ফলে এর নাম পরিবর্তন করে "প্রথম আব্দুর রহমানের তারা" রাখা হয়। আল-আন্দালুস থেকে এটি আরব বিশ্বের অন্যান্য অঞ্চলে ছড়িয়ে পড়ে। এটি তুর্কি ইসলামী সংস্কৃতি এবং ইতিহাসেও ব্যাপকভাবে ব্যবহৃত হয়েছে।

## বিভিন্ন রূপ

চিত্র:Rub_El_Hizb.svg|alt=Interlaced| ইন্টারলেসড
চিত্র:Rub_El_Hizb_Outline.svg|alt=Outline| রূপরেখা


## সমসাময়িক ব্যবহার

### স্থাপত্য
[থাম্ব|450x450পিক্সেল| রুব এল হিজব প্রতীক থেকে [পেট্রোনাস টাওয়ার|পেট্রোনাস টাওয়ার্সের টাওয়ার ১-এর ৪৩ তলার পরিকল্পনার নকশা। ]]
পেট্রোনাস টাওয়ারের মতো, ভবনের পরিকল্পনার ভিত্তি হিসেবে প্রতীকটি ব্যবহার করা হয়েছে।

### প্রাক্তন পতাকা

চিত্র:Flag_of_the_Ottoman_Empire_(eight_pointed_star).svg|alt=An Ottoman flag with an eight pointed star (after 1844)| আটটি তারা বিশিষ্ট একটি অটোমান পতাকা (১৮৪৪ সালের পর)
চিত্র:Flag_of_the_Emirate_of_Afghanistan.png|alt=Flag of the Emirate of Afghanistan (1919–1926)| আফগানিস্তান আমিরাতের পতাকা (১৯১৯-১৯২৬)


### বর্তমান পতাকা

চিত্র:Flag_of_Azerbaijan.svg|alt=Flag of Azerbaijan| আজারবাইজানের পতাকা
চিত্র:Kazakhstan_Customs_Service_flag.svg|alt=Flag of the Kazakhstan Customs Bureau| কাজাখস্তান কাস্টমস ব্যুরোর পতাকা
চিত্র:Flag_of_the_Organization_of_Turkic_States.svg|alt=Flag of the Organization of Turkic States| তুর্কি রাষ্ট্রসমূহের সংগঠনের পতাকা
চিত্র:Flag_of_the_President_of_Turkmenistan.svg|alt=Standard of the President of Turkmenistan| তুর্কমেনিস্তানের রাষ্ট্রপতির মানদণ্ড
চিত্র:Flag_of_the_President_of_Uzbekistan.svg|alt=Standard of the President of Uzbekistan| উজবেকিস্তানের রাষ্ট্রপতির মানদণ্ড


### প্রতীক

চিত্র:Emblem_of_Azerbaijan.svg|alt=Emblem of Azerbaijan| আজারবাইজানের প্রতীক
চিত্র:Emblem_of_Karakalpakstan.svg|alt=Emblem of Karakalpakstan| কারাকালপাকস্তানের প্রতীক
চিত্র:Emblem_of_Uzbekistan.svg|alt=Emblem of Uzbekistan| উজবেকিস্তানের প্রতীক
চিত্র:Emblem_of_Turkmenistan.svg|alt=Emblem of Turkmenistan| তুর্কমেনিস্তানের প্রতীক


## আরো দেখুন

* আনাতোলিয়ান সেলজুক স্থাপত্য
* আর্মেনিয়ান চিরন্তন চিহ্ন
* বোরজগালি
* জাতীয় প্রতীকের তালিকা
* সুজুদ
* লক্ষ্মীর তারা
* ইশতারের তারা
* শামসা
* মান্দালা
* সূর্য মাজাপাহিত
* অষ্টগ্রাম

## তথ্যসূত্র

বিষয়শ্রেণী:ইসলামি পরিভাষা
বিষয়শ্রেণী:তারকা প্রতীক
বিষয়শ্রেণী:ইসলামি প্রতীক
কুর্দিস্তান জাস্টিস গ্রুপ

**কুর্দিস্তান জাস্টিস গ্রুপ** (      ), কথোপকথনে **কোমেল** নামে পরিচিত, পূর্বে যেটি ছিল **কুর্দিস্তান ইসলামিক গ্রুপ** ( ), হল ইরাকি কুর্দিস্তানের একটি আন্দোলন যা ২০০১ সালের মে মাসে ইসলামিক মুভমেন্ট অফ কুর্দিস্তানের প্রাক্তন নেতা এবং ইসলামিক আমিরাত অফ কুর্দিস্তানের প্রাক্তন ডেপুটি আলী বাপির দ্বারা প্রতিষ্ঠিত হয়েছিল। 

## নীতি
অন্যান্য রাজনৈতিক দলের সাথে তাদের অবস্থান সম্পর্কে, ২০০৩ সালের জানুয়ারিতে এক সাক্ষাৎকারে আলী বাপির বলেছিলেন:
"আমাদের নীতি হলো আমরা সকল ইসলামী গোষ্ঠীর সাথে ভ্রাতৃত্ব এবং সহযোগিতায় বিশ্বাসী। আমরা ইসলামী দল ও সংগঠন, ইসলামপন্থী ব্যক্তিত্ব এবং সালাফি ঐতিহ্য, সুফি বা বৈজ্ঞানিক ঐতিহ্য অনুসরণকারী গোষ্ঠীর সাথে ভ্রাতৃত্বপূর্ণ সম্পর্ক স্থাপন করতে চাই। কোমালা ইসলামীতে, আমরা বিশ্বাস করি যে গোষ্ঠীটিকে অবশ্যই মুক্তমনা হতে হবে এবং যারা ইসলামের দিকে আহ্বান করে বা কাজ করে তাদের সকলের সাথে ভ্রাতৃত্বপূর্ণ সম্পর্ক স্থাপন করতে হবে। যদি আমরা কোনো ভুল দেখি, তাহলে আমরা সংলাপের মাধ্যমে এবং ভ্রাতৃত্বপূর্ণ পরিবেশ তৈরি করে তা সংশোধন করার চেষ্টা করব।"
আফগানিস্তানের নিয়ন্ত্রণ গ্রহণের পর তালেবানদের অভিনন্দন জানানো প্রথম গোষ্ঠীগুলোর মধ্যে ছিল কুর্দিস্তান জাস্টিস গ্রুপ এবং কুর্দিস্তান ইসলামিক মুভমেন্ট। দলের এমপিরা বলেছেন যে তারা "তাদের অভিনন্দন এবং প্রার্থনা পাঠাচ্ছেন"। 

অন্যান্য কুর্দি রাজনৈতিক গোষ্ঠীর সাথে সম্পর্কের ক্ষেত্রে, কেজেজি সাধারণত একটি সহযোগিতামূলক দৃষ্টিভঙ্গি বজায় রেখেছে, তবে তারা কিছু রাজনৈতিক বিরোধ এবং প্রতিদ্বন্দ্বিতায়ও জড়িত। দলটি প্রায়শই কুর্দি জনগণের মধ্যে ঐক্যের গুরুত্বের উপর জোর দিয়েছে এবং সংলাপ ও দ্বন্দ্বের শান্তিপূর্ণ সমাধানের পক্ষে কথা বলেছে। 

### এলজিবিটি-বিরোধী বক্তব্য
২২শে ফেব্রুয়ারি, ২০২১-এ, ঘোষণা করা হয় যে কুর্দিস্তান জাস্টিস গ্রুপ নামে একটি ইসলামপন্থী রাজনৈতিক অংশের একজন এমপি, ওমর গুলপি, রাসানের বিরুদ্ধে একটি মামলা দায়ের করেছেন। কারণ এই সংস্থাটি স্থানীয়ভাবে এলজিবিটি+ অধিকারের পক্ষে কথা বলেছিল এবং তার মতে, এটি "কুর্দি সংস্কৃতির মূল্যবোধের বিরুদ্ধে"।  কুর্দিস্তান জাস্টিস গ্রুপ আস্তানে নামক একটি এলজিবিটি+ বিরোধী এবং রক্ষণশীল সংগঠনের সাথে যুক্ত। এই সংস্থাটি এলজিবিটি-বিরোধী, এসআরএইচআর এবং লিঙ্গ প্রচারণা প্রকাশের কাজ করে। 

## নির্বাচনী ফলাফল

### ইরাকি সংসদ

## তথ্যসূত্র

বিষয়শ্রেণী:ইসলামি রাজনৈতিক দল
বিষয়শ্রেণী:ইরাকের বিদ্রোহী দল
বিষয়শ্রেণী:২০০১-এ প্রতিষ্ঠিত রাজনৈতিক দল
বিষয়শ্রেণী:কুর্দি ইসলামি সংগঠন
বিষয়শ্রেণী:ইসলামি সংগঠন
বিষয়শ্রেণী:ফরাসি ভাষার লেখা থাকা নিবন্ধ
কো কিঝান আদিকাল

**কো কিঝান আদিকাল রবি নীলি** ছিল মধ্যযুগীয় দক্ষিণ ভারতের চেরা পেরুমাল রাজ্যর রাণী/রাজকুমারীদের ঐতিহ্যগত উপাধি। প্রাথমিকভাবে মনে করা হয়েছিল যে কিজান আদিকাল একটি সঠিক নাম (রাজকীয় উপাধি নয়)।

এই উপাধিটি কেরালার রাজকুমারীরা (তামিল দেশে) চোলা রাজকুমারদের সাথে বিবাহিত হওয়ার পরও ব্যবহার করতেন।****

## রেকর্ড
এই উপাধিটি কেরালা এবং তামিলনাড়ু থেকে আবিষ্কৃত নীচের খোদাইলিপিগুলিতে পাওয়া গেছে।

### চোলাদের সাথে সম্পর্কিত রেকর্ড
# "কো কিজান আদিকাল", চোলা রাজপুত্র রাজদিত্যর মা, একটি তিরুনাভালুর/তিরুমনল্লুর খোদাইলিপিতে (৯৩৫ খ্রিষ্টাব্দ, ২৮তম রাজকাল) চোলা রাজা পরন্তক প্রথম (৯০৭ — ৯৫৫ খ্রিষ্টাব্দ) (EI VII, ১৯a)।
# মালাইনাটু (কেরালা) এর নন্দিকারাই পুট্টুর থেকে চাঙ্করান কুণরাপ্পোজান এর লালগুড়ি রেকর্ড, যেখানে "চেরামানর মাকালার" "কো কিজান আদিকাল" (পরন্তক রাজকার স্ত্রী) উল্লেখ করা হয়েছে।
# "রবি নীলি" বা "কিজান আদিকাল", "চেরামানর" বা "কেরালরাজা" বিজয়রাগার কন্যা, একটি তিরুওত্রিয়ুর খোদাইলিপিতে (৯৩৬ খ্রিষ্টাব্দ, ২৯তম রাজকাল) রাজা পরন্তক প্রথম (ইনডেক্স ১৭ ও SII III, ১০৩)।
# "কিজান আদিকাল" তিরুভল্লা তাম্রপট এ তার স্বামী রাজা পরন্তক প্রথম (লাইন ১০৯-১১) (ইনডেক্স A80 ও TAS II, III) উল্লেখ করা হয়েছে।

এটি সম্ভব হতে পারে যে (১) এবং (৩) রাজকুমারীরা একই, অথবা তারা বোন। যদি তারা বোন হয়, তবে রাজা পরন্তক প্রথম দুটি পৃথক চেরা পেরুমাল রাজকুমারীকে বিয়ে করেছিলেন (যাদের দুই পুত্র, রাজদিত্য এবং অরিঞ্জয় চোলা)। একটি চেরা রাজকুমারী ও পরন্তক রাজার বিবাহ, প্রায় ৯১০ খ্রিষ্টাব্দে, পশ্চিম গঙ্গ রাজবংশের রাজা পৃথ্বীপতি II হস্তিমল্লা এর উদয়েন্দিরাম তাম্রপটে উল্লেখিত হয়েছে।

কিজান আদিকালের ভেলাম ("কিজান আদিকাল ভেলাম" বা "কিজাই ভেলাম") তঞ্জাভুর এ তিনটি চোলা খোদাইলিপিতে উল্লেখিত হয়েছে।

# সারঙ্গনাথ পেরুমাল মন্দির, তিরুচিরাই, কুম্বকোণম (৫ম রাজকাল) (SII ১৯, ১৫০)।
# ভেদারাণ্যেশ্বর মন্দির, ভেদারাণ্যম, তিরুত্তুরাইপ্পুন্ডি, তঞ্জোর (পরন্তক প্রথম, ৪৩তম রাজকাল) (SII ১৭, ৫৩০)।
# নগেশ্বরস্বামি মন্দির, কুম্বকোণম (আদিত্য II কারিকলা, ৪র্থ রাজকাল, রাজদিত্যর মা) — "উদয়া পিরত্তিয়ার কিজান আদিকাল" হিসেবে (SII ৩, ২০১)।

### অন্যান্য চেরা পেরুমাল রেকর্ড
# "রবি নীলি বা কিজান আদিকাল", কুলশেখরার কন্যা এবং বিজয়রাগার স্ত্রী, একটি তিরুনন্দিকার খোদাইলিপিতে (৯ম শতাব্দী খ্রিষ্টাব্দ) (ইনডেক্স A7 ও TAS IV, ৩৬)।
# "চতির শিখামণি বা কিজান আদিকাল" বা "পেরুমট্টিয়ার" একটি ত্রিক্কাকার খোদাইলিপিতে (৯৫৩ খ্রিষ্টাব্দ) চেরা রাজা ইন্দু গোদা (১০ম শতাব্দী খ্রিষ্টাব্দ) সাথে (ইনডেক্স A24 ও TAS III, ৩৬)।
# "কিজান আদিকাল" একটি তিরুভাঞ্চুলি/তিরু঵ালঞ্জুলি মন্দির (তঞ্জোর) খোদাইলিপিতে চেরা পেরুমাল রামা কুলশেখরা (*ফ্ল.* ১১ম শতাব্দী খ্রিষ্টাব্দ) উল্লেখ করে (SII III, ২২১)।

## তথ্যসূত্র

বিষয়শ্রেণী:১০ম শতাব্দীর ভারতীয় নারী
বিষয়শ্রেণী:১০ম শতাব্দীর ভারতীয় ব্যক্তি
বিষয়শ্রেণী:চোলা রাজবংশ
ভারত স্ত্রী মহামন্ডল

**ভারত স্ত্রী মহামণ্ডল** (দ্য গ্রেট সার্কেল অব ইন্ডিয়ান উইমেন) ছিল একটি জাতীয় স্তরের নারী সংগঠন যা সরলা দেবী চৌধুরানি দ্বারা ১৯১০ সালে এলাহাবাদ-এ প্রতিষ্ঠিত হয়। সংগঠনটির একটি প্রধান লক্ষ্য ছিল মহিলা শিক্ষা প্রচার করা, যা সে সময়ে খুব উন্নত ছিল না।

সংগঠনটি লাহোর (তখন ভারতের অবিভক্ত অংশ), দিল্লি, করাচি, অমৃতসর, হায়দ্রাবাদ, কানপুর, বাঁকুড়া, হাজারিবাগ, মিদনাপুর, প্রয়াগরাজ এবং কলকাতায় একাধিক অফিস খোলার মাধ্যমে সমগ্র ভারত জুড়ে মহিলাদের পরিস্থিতি উন্নত করার কাজ শুরু করে। সংগঠনটির কমিটিতে কোনো ব্রিটিশ মহিলা বা পুরুষ সদস্য ছিলেন না।

## উল্লেখযোগ্য ব্যক্তিত্ব
ভারত স্ত্রী মহামণ্ডলের সাথে সম্পর্কিত উল্লেখযোগ্য মহিলারা হলেন:

* কুমুদিনী বসু (১৮৭৩–১৯৪২), কলকাতায় সেক্রেটারি
* নাজলি বেগম (১৮৭৪–১৯৬৮), সদস্য
* সারলা দেবী চৌধুরানি (১৮৭২–১৯৪৫), প্রতিষ্ঠাতা এবং সেক্রেটারি
* সুলতান জাহান, ভোপালের বেগম (১৮৫৮–১৯৩০), সদস্য
* রুক্মিনী লক্ষ্মীপতি (১৮৯২–১৯৫১), মাদ্রাসে সেক্রেটারি
* কর্নেলিয়া সরাবজি (১৮৬৬–১৯৫৪), সদস্য

## রেফারেন্স

## বাইরের লিঙ্ক
*Women Activists
*Early Feminists of Colonial India

বিষয়শ্রেণী:ভারতের নারীবাদী সংগঠন
বিষয়শ্রেণী:ভারতে শিক্ষা সংস্থা
বিষয়শ্রেণী:ভারতে নারী শিক্ষা
বিষয়শ্রেণী:১৯১০-এ ভারতে প্রতিষ্ঠিত
বিষয়শ্রেণী:১৯১০-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:প্রয়াগরাজভিত্তিক সংগঠন
ফেমিনিস্ট: জাপান

***ফেমিনিস্ট: জাপান*** বা ***ফেমিনিস্ট*** ছিল একটি জাপানি নারীবাদী দ্বিমাসিক পত্রিকা যা ১৯৭৭ সালে জাপানের টোকিওতে প্রতিষ্ঠিত হয়। ইকুকো আৎসুমি এবং এক দল একাডেমিক নারী দ্বারা পরিচালিত এই পত্রিকা মহিলাদের কণ্ঠস্বর তুলে ধরার এবং মহিলাদের অধ্যয়নকে প্রচার করার লক্ষ্যে কাজ করেছিল, যা সে সময়ে জাপানের বিশ্ববিদ্যালয়ে পাঠ্যক্রমের অংশ ছিল না। ম্যাগাজিনটি নারীরা এবং ভাষা, মিডিয়া, মাতৃত্ব, শিল্প, এবং ক্ষমতা বিষয়ক নানা বিষয়ে আলোচনা করত।

*ফেমিনিস্ট* প্রথম ১৯৭৭ সালের গ্রীষ্মে টোকিওর বোকু-শিন-শা প্রকাশনী থেকে প্রকাশিত হয়েছিল। প্রথম ইস্যুর "অসাধারণ গ্রাফিক আকর্ষণ", "অটুট বিষয়বস্তু" এবং বাণিজ্যিক সাফল্যের কারণে, ম্যাগাজিনটি আন্তর্জাতিকভাবে বের হওয়ার পরিকল্পনা করেছিল এবং ১৯৭৮ সালের বসন্তে নিউ ইয়র্ক সিটিতে *ফেমিনিস্ট: জাপান* নামে তার দ্বিতীয় সংখ্যা প্রকাশ করেছিল। আন্তর্জাতিক সংখ্যার প্রধান সম্পাদক ছিলেন ইকুকো আৎসুমি এবং ডায়ান এল. সিম্পসন। *ফেমিনিস্ট: জাপান* আন্তর্জাতিকভাবে প্রকাশিত হত এবং নিউ ইয়র্ক সিটি, লস অ্যাঞ্জেলেস এবং নেদারল্যান্ডসের আমার্সফোর্টে এর অফিস ছিল।

## তথ্যসূত্র


বিষয়শ্রেণী:জাপানের নারীবাদী সংগঠন
বিষয়শ্রেণী:নারীবাদী ম্যাগাজিন
বিষয়শ্রেণী:জাপানের নারীদের ম্যাগাজিন
বিষয়শ্রেণী:১৯৭৭-এ প্রতিষ্ঠিত ম্যাগাজিন
বিষয়শ্রেণী:টোকিওর ম্যাগাজিন
বিষয়শ্রেণী:১৯৭৭-এ জাপানে প্রতিষ্ঠিত
বিষয়শ্রেণী:দ্বিমাসিক ম্যাগাজিন
আবদুল আজিজ সরকার

**আবদুল আজিজ সরকার** একজন বাংলাদেশী পুলিশ কর্মকর্তা ছিলেন।  তিনি র‍‍্যাপিড অ্যাকশন ব্যাটালিয়ন মহাপরিচালক হিসাবে দায়িত্ব পালন করেছিলেন।

## কর্মজীবন
সরকার প্রাক্তন যুগোস্লাভিয়ায় জাতিসংঘের মিশনে দায়িত্ব পালন করেছিলেন। ২৪ এপ্রিল ২০০৫ সালে তিনি র‍‍্যাপিড অ্যাকশন ব্যাটালিয়নের মহাপরিচালক নিযুক্ত হন। তিনি র‍‍্যাব প্রথম মহাপরিচালক আনওয়ারুল ইকবালের স্থলাভিষিক্ত হন। ২০০৬ সালের ৩০ অক্টোবর পর্যন্ত তিনি র‍‍্যাপিড অ্যাকশন ব্যাটালিয়নের মহাপরিচালক হিসেবে দায়িত্ব পালন করেন। ২০০৪ সালের ১৫

সরকার সন্ত্রাসী সংগঠন জামাত-উল-মুজাহিদীন বাংলাদেশের প্রধান শায়খ আবদুর রহমানের গ্রেপ্তারের তত্ত্বাবধান করেছিলেন। ২০০৫ সালের ৭ জুন যুবলীগ কর্মী সুমনের মা আমেলা খাতুনের দায়ের করা একটি মামলায় তাকে অভিযুক্ত করা হয়। বাংলাদেশ জাতীয়তাবাদী দল সরকার খিলগাঁও ফ্লাইওভার থেকে একটি লুপ কমিয়ে দেওয়ার পর সুমন বাংলাদেশ আওয়ামী লীগের প্রতিবাদে অংশ নিয়েছিলেন। তাকে র‍্যাব গ্রেপ্তার করে এবং হেফাজতে হত্যা করে।  ২০০৬ সালে তত্ত্বাবধায়ক সরকার ক্ষমতা গ্রহণের পর সরকার এবং বিশেষ শাখা প্রধান ফররুখ আহমেদ উভয়ের চুক্তি বাতিল করা হয়।

## তথ্যসূত্র


বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বাংলাদেশী পুলিশ কর্মকর্তা
বিষয়শ্রেণী:জীবিত ব্যক্তি
এমিলি গালাভিজ

**এমিলি সারাহি গালাভিজ ওসুনা** (স্প্যানিশ ভাষায়:**Emily Sarahí Galaviz Osuna,** জন্ম ১৮ এপ্রিল, ২০০৭ সালে সান জুয়ান দে লস মোরোস, গুয়ারিকো, ভেনিজুয়েলা) ভেনেজুয়েলার সমভূমির একজন ভেনেজুয়েলার গায়ক, ঘরানার বিভিন্ন শিল্পীর গান পরিবেশনের জন্য স্বীকৃত।

তিনি কলম্বিয়ার স্পটিফাইতে তার প্রথম স্বর্ণের রেকর্ড পেয়েছিলেন, ৪ মিলিয়ন নাটকে পৌঁছানোর পরে। ইউটিউবে, তার সর্বাধিক প্লে করা ভিডিওটি হ'ল "পটপৌরি 01" যা ইতিমধ্যে ১০ মিলিয়ন ভিউ ছাড়িয়ে গেছে, নিজেকে এই ডিজিটাল প্ল্যাটফর্মে সর্বাধিক প্লে করা প্লে মিউজিক ভিডিওগুলির মধ্যে একটি হিসাবে একীভূত করেছে। তার সামাজিক নেটওয়ার্ক এবং ডিজিটাল প্ল্যাটফর্ম যেমন ইনস্টাগ্রাম, টিকটক, ফেসবুক এবং ইউটিউবে, তিনি মোট ৪.২ মিলিয়নেরও বেশি অনুগামী সংগ্রহ করেছেন, এই প্ল্যাটফর্মগুলিতে সর্বাধিক অনুসরণকারী সরল সংগীত শিল্পী

## জীবনী
এমিলি ছোটবেলা থেকেই মূলধারার সংগীত দ্বারা প্রভাবিত হয়েছেন, কারণ তিনি যে সংস্কৃতি দ্বারা ঘিরে ছিলেন। তিনি যখন শিশু ছিলেন তখন তিনি তার পেশাদার কর্মজীবন শুরু করেছিলেন, তবে টিভিইএস-এ ট্যালেন্টো ডি কোরাজন জুভেনিল প্রোগ্রামে অসামান্য অংশগ্রহণের পরে ২০২২ সালে শিল্পে তার কুখ্যাত স্বীকৃতি শুরু হয়েছিল। তার ক্যারিয়ারের উত্থানের ফলে প্রযোজনা সংস্থার সাথে একটি চুক্তি হয়েছিল টোটাল শো বিনোদন যার সাথে তিনি তার প্রথম একক রেকর্ড করেছিলেন।

গালাভিজ সরল সংগীতের অন্যান্য প্রকাশকদের গান ব্যবহার করেন, তবে এতে সুর এবং ছন্দবদ্ধ পরিবর্তনগুলি অন্তর্ভুক্ত রয়েছে, যা এই গানগুলিকে তার অনুসারীদের কানে আরও আকর্ষণীয় করে তোলে, তাদের ব্যক্তিগত স্পর্শ দেয়। এই গানগুলির মধ্যে প্রথমটি ছিল «Guayabo Zarandiao» বাংলায়: “(সরানো সত্ত্বেও)” (মায়রা তোভারের মূল), «Popurrí 01» বাংলায়: "পোপুরি 01)"এর অংশ এবং এটি তাকে খ্যাতির শীর্ষে নিয়ে গেছে এবং তারপরে তিনি অনুরূপ প্রকাশনা তৈরি করছেন যা দাঁড়িয়ে গেছে।  এছাড়াও উল্লেখযোগ্য "পটপৌরি ০২"।

২০২৪ সালের সেপ্টেম্বরে তিনি তার প্রথম জাতীয় এবং আন্তর্জাতিক সফর শুরু করেছিলেনl।  এবং ডিসেম্বরে তিনি গায়ক আরাইমা আমেজকুইতা এবং ইয়েনিফার মোরার সাথে মার্কিন যুক্তরাষ্ট্রের বিভিন্ন শহরে দ্য ডিভাস অফ ফোকলোর নামে একটি সফর করেছিলেন।

## ডিসকোগ্রাফি

### অনন্য গান

### ''ইপি''

## ট্যুর

## তথ্যসূত্র

বিষয়শ্রেণী:২০০৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভেনেজুয়েলীয় গায়িকা